pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. กำชับทีม One Home ช่วยเหลือผู้ด้อยโอกาสและประสบปัญหาทางสังคม ที่ จ.สมุทรสาคร และนราธิวาส
วันอังคารที่ 25 ธันวาคม 2561
พม. กําชับทีม One Home ช่วยเหลือผู้ด้อยโอกาสและประสบปัญหาทางสังคม ที่ จ.สมุทรสาคร และนราธิวาส
พม. กําชับทีม One Home ช่วยเหลือผู้ด้อยโอกาสและประสบปัญหาทางสังคม ที่ จ.สมุทรสาคร และนราธิวาส
วันนี้ (25 ธ.ค. 61) เวลา 08.30 น. นางสุภัชชา สุทธิพล รองปลัดกระทรวงการพัฒนาสังคมและความมั่นคงของมนุษย์เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 146/2561 เพื่อรับทราบปัญหาทางสังคมที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้เข้าร่วมการประชุม ประกอบด้วย ผู้บริหารและผู้แทนจากหน่วยงานสังกัด กระทรวง พม. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นางสุภัชชากล่าวว่า จากกรณีสองสามี-ภรรยาวัย 39 ปี ต้องรับภาระดูแลลูกชาย 4 คน คนโต 2 คน วัย 16 ปี และ 14 ปี กําลังเรียนหนังสือ ส่วนคนเล็ก 2 คนวัย 12 ขวบ และ 9 ขวบ มีร่างกายพิการแขน-ขาคดงอผิดรูป ร่างกายผอมซูบ ช่วยเหลือตัวเองไม่ได้ ทั้ง 6 ชีวิต อาศัยในบ้านเช่าสภาพเก่าทรุดโทรม ครอบครัวมีฐานะยากจน ที่จังหวัดสมุทรสาคร และกรณีชายวัย 59 ปี อดีตผู้นําการต่อต้านกลุ่มก่อความไม่สงบชายแดนใต้ ปัจจุบันล้มป่วยเป็นอัมพฤกษ์ครึ่งซีก เส้นเลือดในสมองตีบ นอนป่วยติดเตียง ช่วยเหลือตัวเองไม่ได้ ร่างกายผอมซูบ อาศัยอยู่กับภรรยาที่ต้องเลิกประกอบอาชีพ เนื่องจากต้องอยู่ดูแลสามีอย่างใกล้ชิด ทั้งยังต้องรับภาระดูแลลูกสาววัยกําลังเรียนอีก 1 คน ครอบครัวมีฐานะยากจน ที่จังหวัดนราธิวาส นั้น ได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.สมุทรสาคร และ พมจ.นราธิวาส พร้อมทีม พม. One Home ทั้ง 2 จังหวัด ลงพื้นที่เยี่ยมบ้านเพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็กและคนพิการของกระทรวง พม. อีกทั้ง ประสานหน่วยงานที่เกี่ยวข้องในพื้นที่ติดตามเรื่องการรักษาพยาบาลอาการป่วยของผู้ที่ป่วยอย่างใกล้ชิด รวมทั้งการให้คําปรึกษาแนะนําเพื่อขอรับสิทธิสวัสดิการที่พึงได้รับตามกฎหมาย และดูแลเรื่องการศึกษาของเด็กชาย 2 คน ที่กําลังศึกษาอย่างต่อเนื่องในระยะยาว พร้อมทั้งให้คําปรึกษาแนะนําเรื่องการประกอบอาชีพแก่ครอบครัว เพื่อสร้างรายได้ที่มั่นคงในระยาวต่อไป
นางสุภัชชากล่าวเพิ่มเติมว่า สําหรับการติดตามความช่วยเหลือผู้ด้อยโอกาสและประสบปัญหาทางสังคมตามภารกิจกระทรวง พม. มีดังนี้ กรณีเด็กหญิงวัย 12 ปี และ 15 ปี ถูกชายวัยรุ่น 5 คน บังคับข่มขืนกระทําชําเรา ภายในร้านค้าแห่งหนึ่ง ที่จังหวัดสระบุรี นั้น ขณะนี้ได้รับตัวเด็กหญิงเข้ามาคุ้มครองดูแลสวัสดิภาพที่บ้านพักเด็กและครอบครัวจังหวัดสระบุรีเรียบร้อยแล้ว พร้อมเร่งเยียวยาฟื้นฟูสภาพจิตใจ และประสาน รพ.สระบุรี เพื่อตรวจสุขภาพ ทั้งนี้ สําหรับเด็กหญิงวัย 12 ปี การวางแผนช่วยเหลือในระยะยาวเมื่อเด็กกลับมาอยู่บ้าน ต้องมีการพูดคุยปรับพฤติกรรมเรื่องการใช้โทรศัพท์ เนื่องจากเด็กมีพฤติกรรมไม่เหมาะสมในการโทรศัพท์ และจัดหาอาชีพให้แก่มารดา เพื่อดํารงชีพได้อย่างยั่งยืน และสําหรับเด็กสาววัย 15 ปี การวางแผนช่วยเหลือในระยะยาว ส่งเข้ารับการดูแลที่บ้านสถานแรกรับเด็กหญิงบ้านธัญพร จังหวัดปทุมธานี เพื่อรับการฝึกอาชีพ และเข้าศึกษาต่อ กศน. เนื่องจากเด็กสาวขาดการเข้าเรียนเป็นระยะเวลากว่า 2 ปี อีกทั้งประสาน สนง.พมจ.เชียงใหม่ เพื่อเยี่ยมบ้านมารดา และประเมินสภาพครอบครัว ซึ่งอาจต้องรับเด็กสาวไปอุปการะต่อไป
รัฐบาลไทย-ข่าวทำเนียบรัฐบาล-โฆษกสธ.แจ้งความดำเนินคดี ผู้นำเข้า/แชร์ภาพข้อมูลเท็จ“บัตรทองกับรพ.ขาดสภาพคล่อง”
วันพุธที่ 12 เมษายน 2560
โฆษกสธ.แจ้งความดําเนินคดี ผู้นําเข้า/แชร์ภาพข้อมูลเท็จ“บัตรทองกับรพ.ขาดสภาพคล่อง”
โฆษกกระทรวงสาธารณสุข แจงมีผู้ไม่ประสงค์ดี แชร์ภาพและข้อมูลที่เป็นเท็จทางสื่อสังคมออนไลน์ เรื่องโครงการหลักประกันสุขภาพถ้วนหน้ากับโรงพยาบาลขาดสภาพคล่อง
โฆษกกระทรวงสาธารณสุข แจงมีผู้ไม่ประสงค์ดี แชร์ภาพและข้อมูลที่เป็นเท็จทางสื่อสังคมออนไลน์ เรื่องโครงการหลักประกันสุขภาพถ้วนหน้ากับโรงพยาบาลขาดสภาพคล่อง สร้างความเข้าใจผิดต่อประชาชน กระทบต่อภาพลักษณ์ของระบบสุขภาพไทย ส่งกลุ่มกฎหมายแจ้งความดําเนินคดี
นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ข้อมูลจากการเฝ้าระวังด้านข่าวสารสาธารณสุข พบมีการเผยแพร่ภาพและข้อความทางสื่อสังคมออนไลน์ เกี่ยวกับโครงการหลักประกันสุขภาพถ้วนหน้าหรือบัตรทอง ว่าเป็นสาเหตุหนึ่งที่ทําให้โรงพยาบาลรัฐขาดทุน โดยมีภาพตัดต่อเติมหรือดัดแปลงและข้อความที่สื่อให้ผู้อ่านเข้าใจว่ารองปลัดกระทรวงสาธารณสุขเป็นผู้กล่าวข้อความนั้น สร้างความเข้าใจผิดกับประชาชนที่ได้รับข้อมูลข่าวสาร และส่งผลกระทบต่อภาพลักษณ์ของระบบสุขภาพไทย เบื้องต้นมอบหมายให้ศูนย์เทคโนโลยีสารสนเทศและการสื่อสาร สืบค้นหาผู้นําเข้าและเผยแพร่ภาพและข้อความทางสื่อสังคมออนไลน์ และให้กลุ่มกฎหมาย กระทรวงสาธารณสุข แจ้งความดําเนินคดีผู้นําเข้าและเผยแพร่ข้อมูลภาพและข้อความดังกล่าว
โดยการกระทําดังกล่าวเข้าข่ายการกระทําผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ.2550 มาตรา 16 ผู้ใดนําเข้าสู่ระบบคอมพิวเตอร์ที่ประชาชนทั่วไปอาจเข้าถึงได้ซึ่งข้อมูลคอมพิวเตอร์ที่ปรากฏเป็นภาพของผู้อื่น และภาพนั้นเป็นภาพที่เกิดจากการสร้างขึ้น ตัดต่อ เติมหรือดัดแปลงด้วยวิธีการทางอิเล็กทรอนิกส์หรือวิธีการอื่นใด ทั้งนี้ โดยประการที่น่าจะทําให้ผู้อื่นนั้นเสียชื่อเสียง ถูกดูหมิ่น ถูกเกลียดชัง หรือได้รับความอับอาย ต้องระวางโทษจําคุกไม่เกินสามปี หรือปรับไม่เกินหกหมื่นบาท หรือทั้งจําทั้งปรับ และมาตรา 14 ที่ต้องระวางโทษจําคุกไม่เกินห้าปี หรือปรับไม่เกินหนึ่งแสนบาท หรือทั้งจําทั้งปรับ
ดังนั้น ขอให้ประชาชนอย่าหลงเชื่อและแชร์ภาพและข้อความดังกล่าวต่อ การส่งต่อข้อมูลใดๆ ให้ผู้อื่น ควรตรวจสอบข้อเท็จจริงก่อนเผยแพร่ “เช็คก่อนแชร์”ทุกครั้ง
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม เข้าร่วมประชุมหารือบูรณาการการสร้างการรับรู้สู่ชุมชนและการยกเลิกสำเนาเอกสาร
วันพฤหัสบดีที่ 13 กันยายน 2561
หัวหน้าผู้ตรวจราชการกระทรวงอุตสาหกรรม เข้าร่วมประชุมหารือบูรณาการการสร้างการรับรู้สู่ชุมชนและการยกเลิกสําเนาเอกสาร
นายสุรพล ชามาตย์ หัวหน้าผู้ตรวจราชการกระทรวงอุตสาหกรรม เข้าร่วมประชุมหารือบูรณาการการสร้างการรับรู้สู่ชุมชนและการยกเลิกสําเนาเอกสาร ณ ห้องประชุมราชสีห์ ศาลาว่าการกระทรวงมหาดไทย
วันนี้ (13 กันยายน 2561) เวลา 10.00 น. นายสุรพล ชามาตย์ หัวหน้าผู้ตรวจราชการกระทรวงอุตสาหกรรม เข้าร่วมประชุมหารือบูรณาการการสร้างการรับรู้สู่ชุมชนและการยกเลิกสําเนาเอกสาร ณ ห้องประชุมราชสีห์ ศาลาว่าการกระทรวงมหาดไทย โดยมีพลเอกอนุพงษ์ เผ่าจินดา รัฐมนตรีว่าการกระทรวงมหาดไทยเป็นประธาน
โดยกระทรวงอุตสาหกรรม ได้แจ้งให้ที่ประชุมทราบถึงเรื่องการสร้างความรับรู้แก่ประชาชนอย่างต่อเนื่อง โดยเน้นเรื่องนโยบายสําคัญของรัฐบาล เช่น อุตสาหกรรมเป้าหมาย (อุตสาหกรรมชีวภาพ , อุตสาหกรรมหุ่นยนต์) เหมืองแร่ทองคํา การกํากับดูแล ผู้บริโภค ด้วยการเข้มงวดตรวจจับสินค้าที่ไม่ได้มาตรฐาน และการสร้างการรับรู้เกี่ยวกับ Factory 4.0
นอกจากนี้ กระทรวงฯยังได้ดําเนินงานด้านการประชาสัมพันธ์ผ่านสื่อสารมวลชนในการยกเลิกเรียกสําเนาบัตรประชาชน รวมถึงระบบทะเบียนลูกค้ากระทรวงอุตสาหกรรม ( i - Industry ) ตามนโยบายของรัฐบาลเพื่ออํานวยความสะดวกในการติดต่อราชการหรือทําธุรกรรมต่างๆ ของประชาชน ผู้ประกอบการ วิสาหกิจชุมชน และ SME โดยมีการดําเนินงานผ่านงาน สมอ.สัญจร และการประชุมของสภาอุตสาหกรรมแห่งประเทศไทยไปแล้ว
ในส่วนของการยกเลิกสําเนาเอกสาร กระทรวงอุตสาหกรรมได้ลงนามข้อตกลงการปกครองในการใช้ประโยชน์จากโปรแกรมสําหรับอ่านข้อมูลจากบัตรประจําตัวประชาชนแบบอเนกประสงค์ ( Smart Card ) (offline) ระบบทดแทนการเรียกรับสําเนาบัตรประจําตัวประชาชนโดยขอรับการสนับสนุนเครื่องอ่านบัตรประชาชนจากกรมการปกครอง จํานวน 270 เครื่อง และได้แจกจ่ายให้กับหน่วยงานในสังกัดกระทรวงอุตสาหกรรมไปแล้วจํานวน 243 เครื่อง ตลอดจนมีการเชื่อมโยงข้อมูลกับกรมพัฒนาธุรกิจการค้า กระทรวงพาณิชย์ ในปัจจุบัน
ส่วนงานหรือขั้นตอนที่กระทรวงอุตสาหกรรมกําลังดําเนินงานอยู่ คือ
1. จัดทําข้อตกลงกับกรมการปกครอง ในการใช้ประโยชน์ข้อมูลทะเบียนราษฎร์ จากฐานข้อมูลทะเบียนการด้วยระบบคอมพิวเตอร์ โดยวิธีบริการข้อมูลทางอิเล็กทรอนิกส์
2. จัดทําระบบเชื่อมโยงฐานข้อมูลประชาชนกลาง (population information linkage Center)
3. พัฒนาระบบทะเบียนลูกค้ากระทรวงอุตสาหกรรม ( i - Industry ) เพื่อรับรองการทําธุรกรรมต่างๆกับกระทรวงอุตสาหกรรมเช่นการยกเลิกเลขรับสําเนาทะเบียนบ้านการลงทะเบียนของผู้รับบริการผ่านหน้าลงทะเบียนกลางของกระทรวงอุตสาหกรรมในการเข้าใช้งานระบบที่หน่วยงานภายในกระทรวงอุตสาหกรรมจัดทําขึ้นเป็นต้น
4. จัดหาเครื่องอ่านบัตรประชาชนเพิ่มเติม
5. เชื่อมโยงข้อมูลกับหน่วยงานภายในกระทรวงอุตสาหกรรมเครื่องยนต์ข้อมูลกับหน่วยงานภายนอกกระทรวงอุตสาหกรรมประกอบไปด้วย กรมการปกครอง กรมศุลกากร เป็นต้น
รัฐบาลไทย-ข่าวทำเนียบรัฐบาล- พัฒนากลุ่มจังหวัดภาคเหนือตอนล่าง 2
วันจันทร์ที่ 2 กรกฎาคม 2561
พัฒนากลุ่มจังหวัดภาคเหนือตอนล่าง 2
รัฐบาลกําหนดแผนพัฒนาพื้นที่กลุ่มจังหวัดภาคเหนือตอนล่าง ได้แก่ จ.กําแพงเพชร พิจิตร นครสวรรค์ และอุทัยธานี เพื่อให้เป็นศูนย์กลางธุรกิจข้าว สินค้าเกษตรปลอดภัย การท่องเที่ยวธรรมชาติและวัฒนธรรมล้ําค่าระดับประเทศ โดยเร่งพัฒนาโครงสร้างพื้นฐาน
พุธที่ 27 มิ.ย.61
พัฒนากลุ่มจังหวัดภาคเหนือตอนล่าง 2
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดแผนพัฒนาพื้นที่กลุ่มจังหวัดภาคเหนือตอนล่าง ได้แก่ จ.กําแพงเพชร พิจิตร นครสวรรค์ และอุทัยธานี เพื่อให้เป็นศูนย์กลางธุรกิจข้าว สินค้าเกษตรปลอดภัย การท่องเที่ยวธรรมชาติและวัฒนธรรมล้ําค่าระดับประเทศ โดยเร่งพัฒนาโครงสร้างพื้นฐาน เช่น เร่งรัดการสร้างรถไฟทางคู่ นครสวรรค์-กําแพงเพชร-ตาก-แม่สอด และศึกษาการสร้างเส้นทางต่อไปยังภาคอีสาน เพิ่มมูลค่าสินค้าเกษตร แก้ไขปัญหาน้ําท่วมน้ําแล้งซ้ําซาก กระจายน้ําไปยังพื้นที่เกษตร สร้างศูนย์วิจัยและพัฒนาอุตสาหกรรมฐานชีวภาพ และพัฒนาแหล่งท่องเที่ยวทางวัฒนธรรมดึงดูดนักท่องเที่ยวผ่านเรื่องราวของท้องถิ่นที่น่าสนใจ ทั้งนี้ เพื่อสร้างความอยู่ดีกินดีให้กับประชาชนในพื้นที่อย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ร่วมลงนามความร่วมมือด้านเทคโนโลยีสารสนเทศ(Big Data) เพื่อจัดสวัสดิการภาครัฐ
วันพุธที่ 19 ธันวาคม 2561
สธ.ร่วมลงนามความร่วมมือด้านเทคโนโลยีสารสนเทศ(Big Data) เพื่อจัดสวัสดิการภาครัฐ
กระทรวงสาธารณสุขร่วมลงนามความร่วมมือด้านเทคโนโลยีสารสนเทศ กับสํานักงานคณะกรรมการพัฒนาการเศรษฐกิจและสังคมแห่งชาติ เพื่อจัดทําข้อมูลขนาดใหญ่ (Big Data) สนับสนุนการจัดสรรสวัสดิการ   การวางแผนพัฒนาคุณภาพชีวิตให้ตรงกับความต้องการของแต่ละพื้นที่
กระทรวงสาธารณสุขร่วมลงนามความร่วมมือด้านเทคโนโลยีสารสนเทศ กับสํานักงานคณะกรรมการพัฒนาการเศรษฐกิจและสังคมแห่งชาติ เพื่อจัดทําข้อมูลขนาดใหญ่ (Big Data) สนับสนุนการจัดสรรสวัสดิการ การวางแผนพัฒนาคุณภาพชีวิตให้ตรงกับความต้องการของแต่ละพื้นที่
วันนี้ (19 ธันวาคม 2561)ที่ตึกสันติไมตรี ทําเนียบรัฐบาล ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข ลงนามความร่วมมือกับ 10 หน่วยงาน ด้านเทคโนโลยีสารสนเทศในการสนับสนุนการจัดทําข้อมูลขนาดใหญ่ (Big Data) เพื่อใช้กําหนดและติดตามประเมินผลการจัดสวัสดิการภาครัฐและการนําระบบบริหารจัดการข้อมูลแบบชี้เป้า (TPMAP) มาใช้ในการบริหารราชการแผ่นดิน โดยมีพลเอกประยุทธ์ จันทร์โอชา นายกรัฐมนตรีเป็นสักขีพยาน
โดยบันทึกความร่วมมือฉบับนี้เป็นการบูรณาการความร่วมมือระหว่าง 11 หน่วยงาน ได้แก่กระทรวงการคลัง กระทรวงการพัฒนาสังคมและความมั่นคงของมนุษย์ กระทรวงเกษตรและสหกรณ์ กระทรวงยุติธรรม กระทรวงแรงงาน กระทรวงมหาดไทย กระทรวงวิทยาศาสตร์และเทคโนโลยี กระทรวงสาธารณสุขกระทรวงศึกษาธิการ สํานักงานหลักประกันสุขภาพแห่งชาติ และสํานักงานคณะกรรมการพัฒนาการเศรษฐกิจและสังคมแห่งชาติ เพื่อพัฒนาระบบข้อมูลขนาดใหญ่ภาครัฐ ยกระดับคุณภาพชีวิตของประชาชน ทั้งในด้านการเพิ่มรายได้ ลดภาระค่าครองชีพ เพิ่มโอกาสด้านอาชีพโดยพัฒนาระบบบริหารจัดการข้อมูลแบบชี้เป้า ให้สามารถวิเคราะห์ แก้ไขปัญหาได้ตรงกลุ่มเป้าหมายมากขึ้น เพื่อให้สามารถออกแบบนโยบายสนับสนุนการจัดสรรสวัสดิการ การวางแผนพัฒนาคุณภาพชีวิตให้ตรงกับความต้องการของแต่ละพื้นที่
นายแพทย์สุขุม กล่าวว่า สําหรับในส่วนของกระทรวงสาธารณสุขจะสนับสนุนข้อมูลด้านสุขภาพของประชาชนแต่ละพื้นที่ ตั้งแต่การเกิด การเจ็บป่วย การตาย และข้อมูลด้านอื่นที่เกี่ยวข้องกับสุขภาพของประชาชนให้กับสํานักงานคณะกรรมการพัฒนาการเศรษฐกิจและสังคมแห่งชาติ สํานักงานพัฒนาวิทยาศาสตร์และเทคโนโลยีแห่งชาติ และศูนย์เทคโนโลยีอิเล็กทรอนิกส์และคอมพิวเตอร์แห่งชาติ ที่เป็นหน่วยงานหลักในการจัดทําข้อมูล โดยข้อมูลที่ส่งไปทั้งหมดจะเก็บเป็นความลับ
********************* 19 ธันวาคม 2561
รัฐบาลไทย-ข่าวทำเนียบรัฐบาล-สำนักเลขาธิการนายกรัฐมนตรี รับสมัครสอบแข่งขันเพื่อบรรจุบุคคล เข้ารับราชการเป็นข้าราชการพลเรือนสามัญ
วันพฤหัสบดีที่ 13 กุมภาพันธ์ 2563
สํานักเลขาธิการนายกรัฐมนตรี รับสมัครสอบแข่งขันเพื่อบรรจุบุคคล เข้ารับราชการเป็นข้าราชการพลเรือนสามัญ
สํานักเลขาธิการนายกรัฐมนตรีรับสมัครสอบแข่งขัน เพื่อบรรจุบุคคลเข้ารับราชการเป็นข้าราชการพลเรือนสามัญ
สํานักเลขาธิการนายกรัฐมนตรี จะดําเนินการรับสมัครสอบแข่งขันเพื่อบรรจุบุคคลเข้ารับราชการเป็นข้าราชการพลเรือนสามัญ ตําแหน่งนักวิเคราะห์นโยบายและแผนปฏิบัติการ (ด้านต่างประเทศ) จํานวน 1 อัตรา ตําแหน่งนักวิชาการคอมพิวเตอร์ปฏิบัติการ จํานวน 1 อัตรา วุฒิปริญญาตรี และตําแหน่งเจ้าพนักงานธุรการปฏิบัติงาน จํานวน 2 อัตรา วุฒิประกาศนียบัตรวิชาชีพชั้นสูง ประกาศนียบัตรวิชาชีพเทคนิค หรือประกาศนียบัตรวิชาชีพ ตั้งแต่วันที่ 20 กุมภาพันธ์ – 18 มีนาคม 2563 ผู้สนใจสามารถดูรายละเอียดได้ทางเว็บไซต์ http://spm.thaigov.go.th
และสมัครสอบทางอินเทอร์เน็ตที่เว็บไซต์ https://thaigov.thaijobjob.com
รัฐบาลไทย-ข่าวทำเนียบรัฐบาล-“ดีอีเอส” เป็นเจ้าภาพประชุม APPU ร่วมผู้แทนกิจการไปรษณีย์จาก 14 ประเทศในภูมิภาคเอเชียและแปซิฟิกหารือร่างข้อเสนอแผนการบูรณาการค่าตอบแทนไปรษณีย์ที่จะใช้ในช่วงปี ค.ศ. 2022-2025
วันพุธที่ 15 มกราคม 2563
“ดีอีเอส” เป็นเจ้าภาพประชุม APPU ร่วมผู้แทนกิจการไปรษณีย์จาก 14 ประเทศในภูมิภาคเอเชียและแปซิฟิกหารือร่างข้อเสนอแผนการบูรณาการค่าตอบแทนไปรษณีย์ที่จะใช้ในช่วงปี ค.ศ. 2022-2025
“ดีอีเอส” เป็นเจ้าภาพประชุม APPU ร่วมผู้แทนกิจการไปรษณีย์จาก 14 ประเทศในภูมิภาคเอเชียและแปซิฟิกหารือร่างข้อเสนอแผนการบูรณาการค่าตอบแทนไปรษณีย์ที่จะใช้ในช่วงปี ค.ศ. 2022-2025
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม ผู้แทนกระทรวงดิจิทัลเพื่อเศรษฐกิจและสังคม และผู้แทนบริษัท ไปรษณีย์ไทย จํากัด ร่วมการประชุม APPU Roundtable on Remuneration โดยมีผู้แทนหน่วยงานที่รับผิดชอบด้านกิจการไปรษณีย์จากประเทศในเอเชียและแปซิฟิกเข้าร่วมการประชุมทั้งสิ้น 14 ประเทศ ประกอบด้วย ออสเตรเลีย ภูฏาน บรูไนดารุสซาลาม กัมพูชา ฮ่องกง อินเดีย อินโดนีเซีย ญี่ปุ่น ลาว มาเลเซีย มัลดีฟส์ นาอูรู ฟิลิปปินส์ สิงคโปร์ ไทย และเวียดนาม ณ สํานักงาน APPU อาคารฝึกอบรมไปรษณีย์ ชั้น 2 กรุงเทพฯ เมื่อ 14 - 15 มกราคม 2563 โดยสหภาพสากลไปรษณีย์ (Universal Postal Union: UPU) ร่วมกับสหภาพไปรษณีย์แห่งเอเชียและแปซิฟิก (Asian-Pacific Postal Union: APPU) จัดการประชุม APPU Roundtable on Remuneration ขึ้นโดยมีวัตถุประสงค์เพื่อชี้แจงให้ประเทศสมาชิกในภูมิภาคเอเชียและแปซิฟิกทําความเข้าใจกับร่างข้อเสนอแผนการบูรณาการค่าตอบแทนไปรษณีย์ (Integrated Remuneration Plan) ที่จะใช้ในช่วงปี ค.ศ. 2022-2025 และแลกเปลี่ยนมุมมองกับประเทศต่างๆ ในภูมิภาค ก่อน UPU นําเข้าสู่การประชุมโต๊ะกลมค่าตอบแทนไปรษณีย์โลก (UPU World Round Table on Remuneration) พิจารณาในเดือนกุมภาพันธ์ แล้วนําเสนอต่อที่ประชุมใหญ่สหภาพสากลไปรษณีย์ สมัยที่ 27 พิจารณาให้ความเห็นชอบในเดือนสิงหาคม 2563 ต่อไป
ทั้งนี้ ร่างแผนบูรณาการค่าตอบแทนไปรษณีย์ดังกล่าว เป็นการปรับระบบอัตราค่าตอบแทนนําจ่ายไปรษณีย์ระหว่างประเทศและอัตราค่าบริการเสริม เพื่อให้เหมาะสมกับรูปแบบของการจัดส่งไปรษณีย์ในปัจจุบันที่ต้องตอบสนองกับการเติบโตของตลาดด้าน E-Commerce และความต้องการลูกค้าที่เปลี่ยนแปลงไป
***************
รัฐบาลไทย-ข่าวทำเนียบรัฐบาล-ฟรี...คอร์สเรียนออนไลน์ เน้นทักษะประกอบอาชีพแบบเร่งด่วน
วันอาทิตย์ที่ 10 พฤษภาคม 2563
ฟรี...คอร์สเรียนออนไลน์ เน้นทักษะประกอบอาชีพแบบเร่งด่วน
วันอังคารที่ 5 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลร่วมกับศูนย์พัฒนาและส่งเสริมการเรียนรู้ตลอดชีวิตแห่งภูมิภาคอาเซียน จัดคอร์สอบรมแบบไม่เสียค่าใช้จ่าย สําหรับแรงงานที่ต้องการพัฒนาทักษะในช่วงที่ต้องหยุดงาน เนื่องจากสถานการณ์โรคโควิด-19 ผ่านหลักสูตรออนไลน์กว่า 30 หลักสูตร เน้นทักษะอาชีพแบบเร่งด่วน และทักษะสําคัญที่เทคโนโลยีไม่สามารถทําแทนได้ เช่น หลักสูตรการขาย การทําธุรกิจแบบออนไลน์ การเรียนรู้ด้านปัญญาประดิษฐ์หรือ AI และเครื่องจักร เป็นต้น โดยผู้เรียนจะได้เข้าเรียนในห้องเรียนเสมือนจริง และมีผู้เชี่ยวชาญมาให้คําแนะนําโดยตรง สําหรับผู้ที่สนใจสามารถสมัครเข้าร่วมโครงการได้ที่เว็บไซต์กรมพัฒนาฝีมือแรงงาน ตั้งแต่วันนี้ – 8 พ.ค. 63 หรือสอบถามรายละเอียดเพิ่มเติมที่ โทร. 0 2245 4035
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม พร้อมคณะ ตรวจเยี่ยมชมสายการผลิตของบริษัท ธานินทร์ เอลน่า จำกัด ผู้ผลิตเครื่องเสียงธานินทร์ ที่ปัจจุบันปรับตัวเน้นผลิตชิ้นส่วนยานยนต์ ส่งค่ายรถยนต์ชั้นนำหลายแบรนด์
วันศุกร์ที่ 2 มิถุนายน 2560
รองปลัดกระทรวงอุตสาหกรรม พร้อมคณะ ตรวจเยี่ยมชมสายการผลิตของบริษัท ธานินทร์ เอลน่า จํากัด ผู้ผลิตเครื่องเสียงธานินทร์ ที่ปัจจุบันปรับตัวเน้นผลิตชิ้นส่วนยานยนต์ ส่งค่ายรถยนต์ชั้นนําหลายแบรนด์
รองปลัดกระทรวงอุตสาหกรรม พร้อมคณะ ตรวจเยี่ยมชมสายการผลิตของบริษัท ธานินทร์ เอลน่า จํากัด ผู้ผลิตเครื่องเสียงธานินทร์ ที่ปัจจุบันปรับตัวเน้นผลิตชิ้นส่วนยานยนต์ ส่งค่ายรถยนต์ชั้นนําหลายแบรนด์ ณ โรงงานเชียงใหม่ ใกล้สนามบินฯ ต.สุเทพ อ.เมือง จ.เชียงใหม่
จ.เชียงใหม่ : วันนี้ (2 มิถุนายน 2560) นางสาวนิสากร จึงเจริญธรรม รองปลัดกระทรวงอุตสาหกรรม พร้อมด้วยนางจันทรรัตน์ ปิยพัทธไชย์ อุตสาหกรรมจังหวัดเชียงใหม่ นางสาวทัศนียา ลัธธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรม และเจ้าหน้าที่ฯ ตรวจเยี่ยมชมสายการผลิตของบริษัท ธานินทร์ เอลน่า จํากัด ผู้ผลิตเครื่องเสียงธานินทร์ ที่ปัจจุบันปรับตัวเน้นผลิตชิ้นส่วนยานยนต์ ส่งค่ายรถยนต์ชั้นนําหลายแบรนด์ ซึ่งบริษัทฯ ได้เข้าร่วมโครงการธรรมาภิบาลสิ่งแวดล้อมปี 2559 และประสบความสําเร็จอย่างดีในการสร้างความสัมพันธ์ที่ดีกับชุมชนกลางเมือง โดยมีนายอิซูมิ อิชิอิ ประธานบริษัทฯ ให้การต้อนรับ ณ โรงงานเชียงใหม่ ใกล้สนามบินฯ ต.สุเทพ อ.เมือง จ.เชียงใหม่
รัฐบาลไทย-ข่าวทำเนียบรัฐบาล-ปลัดฯ พสุ เป็นประธานมอบเครื่องมัดซีลลวดพร้อมอุปกรณ์มัดประทับตราเครื่องจักร พร้อมด้วยชุดปฏิบัติการเจ้าหน้าที่
วันจันทร์ที่ 23 กันยายน 2562
ปลัดฯ พสุ เป็นประธานมอบเครื่องมัดซีลลวดพร้อมอุปกรณ์มัดประทับตราเครื่องจักร พร้อมด้วยชุดปฏิบัติการเจ้าหน้าที่
นายพสุ โลหารชุน ปลัดกระทรวงอุตสาหกรรม เป็นประธานมอบ เครื่องมัดซีลลวดพร้อมอุปกรณ์มัดประทับตราเครื่องจักร พร้อมด้วยชุดปฏิบัติการเจ้าหน้าที่ ให้แก่อุตสาหกรรมจังหวัด
วันนี้ (21 กันยายน 2562) ช่วงบ่าย นายพสุ โลหารชุน ปลัดกระทรวงอุตสาหกรรม เป็นประธานมอบ เครื่องมัดซีลลวดพร้อมอุปกรณ์มัดประทับตราเครื่องจักร พร้อมด้วยชุดปฏิบัติการเจ้าหน้าที่ ให้แก่อุตสาหกรรมจังหวัด เพื่อใช้สําหรับการปฏิบัติหน้าที่ พร้อมด้วย นายสุรพล ชามาตย์ รองปลัดกระทรวงอุตสาหกรรม นางเบญจมาพร เอกฉัตร์ นายเอกภัทร วังสุวรรณ นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม
นอกจากนี้ รองปลัดฯ สุรพล ได้ให้เกียรติบรรยาย ในหัวข้อ แนวทางการบังคับใช้กฎหมายเกี่ยวกับการแก้ไขปัญหาขยะอิเล็กทรอนิกส์/การดําเนินการเมื่อพบผู้กระทําผิด ในการสัมมนาเจ้าหน้าที่เพื่อเตรียมความพร้อมในการปฏิบัติงานตามพระราชบัญญัติโรงงานฉบับที่แก้ไขเพิ่มเติมและการปรับปรุงประสิทธิภาพการเบิกจ่ายและการติดตามการชําระค่าปรับตามกฎหมายว่าด้วยโรงงาน โดยมี อุตสาหกรรมจังหวัด ข้าราชการ เจ้าหน้าที่กลุ่มโรงงาน และเจ้าหน้าที่อุตสาหกรรมพื้นฐานและการเหมืองแร่ เข้าร่วม
รัฐบาลไทย-ข่าวทำเนียบรัฐบาล-กระทรวงวัฒนธรรมยืนยันไม่ทอดทิ้งกลุ่มศิลปินพื้นบ้านและเครือข่ายงานด้านศิลปวัฒนธรรมทั่วประเทศ พร้อมช่วยเหลือให้ได้รับเงินเยียวยา 5,000 บาทจากรัฐบาล [กระทรวงวัฒนธรรม]
วันอังคารที่ 21 เมษายน 2563
กระทรวงวัฒนธรรมยืนยันไม่ทอดทิ้งกลุ่มศิลปินพื้นบ้านและเครือข่ายงานด้านศิลปวัฒนธรรมทั่วประเทศ พร้อมช่วยเหลือให้ได้รับเงินเยียวยา 5,000 บาทจากรัฐบาล [กระทรวงวัฒนธรรม]
กระทรวงวัฒนธรรมยืนยันไม่ทอดทิ้งกลุ่มศิลปินพื้นบ้านและเครือข่ายงานด้านศิลปวัฒนธรรมทั่วประเทศ พร้อมช่วยเหลือให้ได้รับเงินเยียวยา 5,000 บาทจากรัฐบาล
นายกฤษศญพงษ์ ศิริปลัดกระทรวงวัฒนธรรมเปิดเผยว่าได้รับทราบความคืบหน้าข้อมูลการสํารวจกลุ่มศิลปินพื้นบ้านและเครือข่ายผู้ประกอบการด้านศิลปวัฒนธรรมแขนงทั่วประเทศที่ได้รับผลกระทบจากสถานการณ์การแพร่ระบาดของโรคโควิด-19เบื้องต้นพบว่ามีจํานวนกว่า26,000คนโดยอยู่ระหว่างการตรวจสอบกับการลงบัญชีรับเงินเยียวยา5,000บาทของรัฐบาล
จากการสํารวจของสํานักงานวัฒนธรรมจังหวัดที่ประสานงานไปยังกลุ่มเครือข่ายศิลปินที่มีอยู่ได้รับทราบถึงว่าความเดือดร้อนเพราะการแสดงยกเลิกไปหมดโดยได้แจ้งให้แต่ละกลุ่มส่งรายชื่อสมาชิกทุกคนมาเพื่อขอรับการเยียวยาจากรัฐบาลที่มีนโยบายช่วยเหลือประชาชนทุกกลุ่มอย่างเท่าเทียมกันและยืนยันว่าจะไม่ทอดทิ้งเครือข่ายศิลปินและผู้ประกอบการศิลปวัฒนธรรมทุกกลุ่มโดยจะได้รับเงิน5,000บาททุกคน
รัฐบาลไทย-ข่าวทำเนียบรัฐบาล-วราวุธ​ เดินสาย​ มอบนโยบายกรมทรัพยากรทางทะเลและชายฝั่ง
วันพฤหัสบดีที่ 12 มีนาคม 2563
วราวุธ​ เดินสาย​ มอบนโยบายกรมทรัพยากรทางทะเลและชายฝั่ง
วราวุธ​ เดินสาย​ มอบนโยบายกรมทรัพยากรทางทะเลและชายฝั่ง
วราวุธ​ เดินสาย​ มอบนโยบายกรมทรัพยากรทางทะเลและชายฝั่ง
วันที่ 11 มีนาคม 2563 เวลา 10.00 น.​ นายวราวุธ​ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นายยุทธพล​ อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายธเนศพล​ ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม และ​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม ตรวจราชการกรมทรัพยากรทางทะเลและชายฝั่ง พร้อมมอบนโยบายและตรวจเยี่ยม ให้กําลังใจ ข้าราชการเจ้าหน้าที่ กรมทรัพยากรทางทะเลและชายฝั่ง​ โอกาสนี้​ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้รับฟังบรรยายสรุปผลการดําเนินงานของกรมทรัพยากรทางทะเลและชายฝั่ง โดย​รัฐมนตรีว่าการกระทรวงทรัพยากรธรรมชาติและสิ่งแวดล้อมได้มอบนโยบายและแนวทางการดําเนินงาน​ สรุปดังนี้
1.​ เรื่องการจัดซื้อจัดจ้าง ในสัญญาต่างๆ ที่กรมจะต้องลงนามจัดซื้อจัดจ้าง ขอให้กําชับ ฝ่ายจัดซื้อจัดจ้างคณะกรรมการตรวจรับ ขอให้เป็นไปตามเงื่อนไขงานจ้างเงื่อนไข TOR ห้ามเปลี่ยนแปลง การตรวจงานจ้างต้องเป็นไปตามเงื่อนไข
2. การสร้างการรับรู้ความเข้าใจ กับพี่น้องประชาชน การสร้างเครือข่าย เป็นสิ่งที่มีความสําคัญ ความแข็งแรงของระบบนิเวศในทะเลต้องอาศัยพี่น้องประชาชน ที่จะหวงแหน รักษา​ ตระหนักในความสําคัญของทรัพยากร
3. สถานการณ์ขยะทะเล ยังคงต้องเข้มงวดในการทํางานกันต่อไป
4.​ งานด้านกฎหมายเป็นสิ่งที่สําคัญขอให้ดําเนินการให้ได้ตามเงื่อนเวลา หากดําเนินการไม่ได้ตามเงื่อนเวลา ขอให้ชี้แจง ผู้ปฏิบัติหน้าที่ทุกคนต้องรู้ระเบียบ กฏ ขั้นตอนทางกฎหมายให้ละเอียด เพื่อลดช่องว่างทางกฎหมาย
5. เราหาประโยชน์จากทะเล เราจะคืนอะไรให้กับทะเล การเฝ้าระวังการดูแล สัตว์ทะเล เป็นสิ่งที่สําคัญ
6. เจ้าหน้าที่กรมทรัพยากรทางทะเลและชายฝั่งผู้ปฏิบัติหน้าที่ในพื้นที่ เรื่องการทํา CPR เป็นสิ่งที่สําคัญ ขอให้มีการฝึกซ้อมเป็นประจําทุก 6 เดือน เครื่องมือและอุปกรณ์ต้องมีความพร้อม มีการตรวจเช็คความพร้อมเสมอ
7. การดูแลเกาะ ที่อยู่ในการบริหารจัดการของกรมทรัพยากรทางทะเลและชายฝั่งที่เราสามารถออกระเบียบการจัดการ มีความสําคัญมาก​ ในแต่ละเกาะจะต้องมีระเบียบมีกรอบที่ชัดเจน ต้องสามารถปกป้องดูแลเกาะให้มีความยั่งยืนในระยะยาวได้ ขอให้เจ้าหน้าที่ทุกคนมีความเด็ดขาด​ มีความเข้มงวดในการปฏิบัติหน้าที่​ และต้องมีความซื่อตรงห้ามใช้อํานาจรังแกชาวบ้าน ขอให้ช่วยกันป้องกันไม่ให้มีการกระทําความผิดเกิดขึ้น
รัฐบาลไทย-ข่าวทำเนียบรัฐบาล-โฆษกรัฐบาลระบุการจัดทำ SEA ถึงความเหมาะสมในการสร้างโรงไฟฟ้าถ่านหิน อ.เทพา ให้เลือกผู้ที่เป็นกลางซึ่งทั้งสองฝ่ายยอมรับ หากผลศึกษาชี้ไม่เหมาะสมให้ยกเลิกโครงการ
วันอังคารที่ 20 กุมภาพันธ์ 2561
โฆษกรัฐบาลระบุการจัดทํา SEA ถึงความเหมาะสมในการสร้างโรงไฟฟ้าถ่านหิน อ.เทพา ให้เลือกผู้ที่เป็นกลางซึ่งทั้งสองฝ่ายยอมรับ หากผลศึกษาชี้ไม่เหมาะสมให้ยกเลิกโครงการ
โฆษกรัฐบาลระบุการจัดทํา SEA ถึงความเหมาะสมในการสร้างโรงไฟฟ้าถ่านหิน อ.เทพา ให้เลือกผู้ที่เป็นกลางซึ่งทั้งสองฝ่ายยอมรับ หากผลศึกษาชี้ไม่เหมาะสมให้ยกเลิกโครงการ เพื่อให้ผลการศึกษาได้ข้อมูลที่สอดคล้องกับความเป็นจริง
วันนี้ (20 ก.พ. 61 ) เวลา 13.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงกรณีให้กระทรวงพลังงานดําเนินการจัดทําการประเมินสิ่งแวดล้อมระดับยุทธศาสตร์ (Strategic Environmental Assessment: SEA) ในพื้นที่จังหวัดกระบี่ และอําเภอเทพา จังหวัดสงขลา ถึงความเหมาะสมในการสร้างโรงไฟฟ้าถ่านหินว่า การดําเนินการดังกล่าวเป็นการจัดทํารายงานผลกระทบสิ่งแวดล้อมในระดับยุทธศาสตร์ ซึ่งเป็นระดับที่สูงขึ้นกว่าการดําเนินการแบบเดิม เพื่อให้ผู้ที่เห็นต่างเกิดความรู้สึกสบายใจว่าได้มีการทํารายงานผลกระทบสิ่งแวดล้อมในทางยุทธศาสตร์ในพื้นที่ดังกล่าวว่ามีความเหมาะสมในการสร้างโรงไฟฟ้าถ่านหินหรือไม่ ซึ่งหากผลการศึกษา SEA ออกมาเห็นว่ามีความเหมาะสม ถึงจะให้ไปศึกษา EHIA และหากผลการศึกษาผลกระทบออกมาเห็นว่าไม่เหมาะสมก็ให้ยกเลิกโครงการไป
ทั้งนี้ ผู้ที่การดําเนินการศึกษาจะต้องเลือกผู้ที่มีความเป็นกลางและทั้ง 2 ฝ่ายยอมรับ กลุ่มผู้ที่เห็นต่างกับรัฐมนตรีว่าการกระทรวงพลังงานก็ได้เห็นชอบตรงกัน
สําหรับในส่วนของคดีที่มีการฟ้องร้องกันนั้น นายกรัฐมนตรี ได้กล่าวว่า ขอให้หน่วยงานที่เกี่ยวข้องพิจารณาในรายละเอียดของคดีความ อย่าดูแต่เพียงเรื่องของความคิดเห็นที่แตกต่างกัน เพราะวันนี้ทั้งสองฝ่ายต่างเข้าใจในเจตนารมณ์ร่วมกัน เพียงแต่ต้องการให้ผลการศึกษาได้ข้อมูลที่สอดคล้องกับความเป็นจริงเพื่อจะได้ตกลงร่วมกันในวันข้างหน้าว่าจะดําเนินการอย่างไรต่อไป
----------------
กลุ่มประชาสัมพันธ์และเผยแพร่ สํานักโฆษก